KIRJALLINEN KYSYMYS E-0765/03 esittäjä(t): Patricia McKenna (Verts/ALE) komissiolle. Ruotsin ehdottama turskan pyyntikielto.



Virallinen lehti nro 011 E , 15/01/2004 s. 0115 - 0116



KIRJALLINEN KYSYMYS E-0765/03 esittäjä(t): Patricia McKenna (Verts/ALE) komissiolle (12. maaliskuuta 2003) Aihe: Ruotsin ehdottama turskan pyyntikielto Ruotsin ehdotettua, että se ei osallistu turskan pyytämiseen tietyillä alueilla, komissio kannustaa sitä harkitsemaan vaihtoehtoisesti teknisten toimien täytäntöönpanoa. Sekä asetukseen (EY) N:o 88/98(1) (Itämeren kalavarojen säilyttämiseksi toteutettavista teknisistä toimenpiteistä) että asetukseen (EY) N:o 850/98(2) (muiden alueiden kalavarojen säilyttämiseksi toteutettavista teknisistä toimenpiteistä) sisältyy säännöksiä, joiden mukaan jäsenvaltiot voivat toteuttaa toimenpiteitä antamalla kyseisissä asetuksissa (asetuksen (EY) N:o 88/89 13 artikla ja asetuksen (EY) N:o 850/98 46 artikla) määriteltyjä vähimmäisvaatimuksia tiukempia vaatimuksia. Voisiko komissio toimittaa luettelon tapauksista, joissa jäsenvaltiot ovat käyttäneet kyseistä mahdollisuutta hyväkseen sekä selvittää tapauskohtaisesti - mihin kalalajeihin, kalastusalueisiin ja pyydyksiin toimenpiteet kohdistuivat? - milloin ja kuinka kauan toimenpiteitä toteutettiin? - mihin toimenpiteisiin jäsenvaltiot ryhtyivät YKP:n vaatimuksiin verrattuna? - tehtiinkö tutkimusta siitä, oliko kyseisillä toimenpiteillä minkäänlaisia seurauksia? On mielenkiintoista havaita, että 3. joulukuuta 2002 annetussa komission ehdotuksessa uudeksi asetukseksi kalavarojen säilyttämiseksi toteutettavista teknisistä toimenpiteistä(3), joka korvaisi asetuksen (EY) N:o 850/98, ei ole edellä mainittua 46 artiklaa vastaavaa artiklaa. Perusteluissa kuitenkin todetaan komission varmistaneen, että kaikki asetuksen (EY) N:o 850/98 oleelliset säännökset on säilytetty ennallaan. Voisiko komissio kertoa, miksi kyseinen artikla on jätetty pois? (1) EYVL L 9, 15.1.1998, s. 1. (2) EYVL L 125, 27.4.1998, s. 1. (3) KOM(2002) 672. Franz Fischlerin komission puolesta antamatäydentävä vastaus (5. kesäkuuta 2003) Siitä lähtien kun yhteisestä kalastuspolitiikasta sovittiin vuonna 1993, komissiolle on ilmoitettu useista kansallisista teknisistä toimenpiteistä. Komissio esittelee suoraan parlamentin jäsenelle ja sihteeristölle lähetetyssä luettelossa toimenpiteet, joista komissiolle on ilmoitettu vuosina 20002002. Luettelossa on esimerkiksi kyseisen lajin, alueen tai pyydyksien suhteen tyypillisiä toimenpiteitä. Koska toimenpiteiden toteuttaminen on kansallisen vastuun alaista, komission velvollisuutena ei ollut varmistaa, onko toimenpiteillä vaikutusta, eikä se ole tehnyt asiasta arviointia. Viime vuosina on käynyt selvästi ilmi, että vaikka yhteisö on kiinnostunut siitä, minkätyyppisiä toimenpiteitä yksittäisten jäsenvaltioiden kalastajat toteuttavat, sillä ei ole oikeutta tehdä asiasta järjestelmällistä tutkimusta. Jäsenvaltioiden mahdollisuuksista toteuttaa kansallisia toimenpiteitä, joista säädetään kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 46 artiklassa, säädetään nyt osittain elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002(1) 10 artiklassa. Neuvoston asetuksen (EY) N:o 2371/2002 10 artiklassa ei enää edellytetä, että komissio tutkisi toimenpiteet etukäteen ennen niiden toteuttamista. Siinä kuitenkin rajoitetaan jäsenvaltioiden mahdollisuutta kohdistaa kansallisia toimenpiteitä sääntöihin, jotka koskevat niiden suvereniteettiin tai lainkäyttövaltaan kuuluvilla vesialueilla kalastavia omia kansalaisia. Komissio on myötämielinen sen suhteen, että jäsenvaltioiden mahdollisuus soveltaa teknisiä toimenpiteitä omiin kalastajiinsa säilytettäisiin neuvoston asetuksen (EY) N:o 850/98 46 artiklan 1 kohtaa vastaavalla säännöksellä, jos siinä säädettäisiin toimenpiteiden soveltamisesta myös kyseisen jäsenvaltion suvereniteettiin tai lainkäyttövaltaan kuulumattomilla vesialueilla. Asetuksen (EY) N:o 850/98 46 artiklan 25 kohdassa esitetyt toimenpiteiden ennakkotutkintaa koskevat raskaat menettelyt eivät kuitenkaan ole enää perusteltuja, koska viime vuosien kokemukset ovat osoittaneet, että menettely ei ole yhteisen kalastuspolitiikan toimivuuden kannalta välttämätöntä. Komissio suhtautuu siten myönteisesti siihen, että neuvoston asetuksen (EY) N:o 2371/2002 10 artiklassa ei enää säädetä tällaisesta menettelystä. (1) EYVL L 358, 31.12.2002.